o
Yliluonnollista! -ohjelmassa:
28 vihan vuotta olivat tuhoamassa Kathin avioliiton.
Hän vihasi itseään, ja menneisyys kiusasi häntä.
Hän kutsui itseään läski-Kathiksi.
Näe kuinka Jumala yliluonnol- lisesti muutti läski-Kathin
ja pelasti hänen avioliittonsa.
Onko enkeleitä olemassa?
Ovatko ihmeparanemiset aitoja?
Onko kuolemanjälkeistä elämää?
Voivatko ihmiset saada yliluonnollista apua?
Onko tulevaisuus kerrottu etukäteen?
Sid Roth on tutkinut yliluonnollista 25 vuotta.
Liity Sidin seuraan Yliluonnol- lista! -sarjan tässä osassa.
Hei, Tervetuloa maailmaani, missä yliluonnollinen on luonnollista.
Vieraani Kathi Oates kertoi tutkimusten osoittavan,
että 87 % sairauksista on padottujen tunteiden aiheuttamia.
Jos voisi katsoa jonkun sydäntä röntgenkatseella, näkisi repeämiä.
Joku olisi jopa irrottanut osan sydämestään suojellakseen itseään.
Tällainen ihminen on rikkinäinen.
Vieraani oli tällainen. Kathi, olit avioton lapsi.
Elämäsi alkoi huonoista lähtökohdista. -Kyllä.
Sinua pahoinpideltiin lapsena. -Verbaalisesti ja fyysisesti.
Kerro läski-Kathista.
Perheessäni oli vihaa. Paljon vihaa.
Äitiäni pahoinpideltiin fyysisesti ja henkisesti.
Kun aloitin koulun, olin muita lapsia kookkaampi,
joten minua kiusattiin. Minua ei hyväksytty.
Koulussa ainoa lohtuni oli syöminen,
joten lihoin lisää, ja minua kiusattiin enemmän.
Se oli noidankehä, joka teki paljon tuhoa.
Koit varmaan paljon tuskaa tämän seurauksena.
Koin tuskaa, eikä minulla ollut paikkaa, missä purkaa se.
En voinut käsitellä tuskaani kotona.
En voinut olla siellä vihainen ja purkaa vihaani.
En voinut tehdä sitä koulussa.
Minut pelasti se, että minulla oli hyvä lukupää.
Keskityin siis opiskeluun,
mutta samalla söin tuskan lievittämiseksi.
Päätit sitten, että elämässä on kyse enemmästä kuin syömisestä.
Sinusta tuli sitten laiha-Kathi.
Minusta tuli hyvin laiha, melkein anorektinen.
Jouduin sairaalaan maksatulehduksen takia.
Olin hyvin laiha ja suosittu.
Kuin kaikki unelmani olisivat toteutuneet:
deittailin futisjoukkueen kapteenia ja olin huutosakissa.
Se oli tuhkimotarina.
Sellaisia olivat viimeiset vuoteni lukiossa.
Sisäisesti kärsin ja etsin kovasti,
mutta perheessäni ei ollut uskovia.
Kenelläkään heistä ei ollut suhdetta Herraan.
En tuntenut kaupungissani yhtään uskovaa.
Tulit sitten uskoon ja menit Garyn kanssa naimisiin.
Olit ollut pastorin vaimo 28 vuotta, kun tulit pisteeseen,
missä et halunnut enää näytellä: "Kaikki hyvin. Olen siunattu."
Ulkoisesti näytimme täydelliseltä pastorin perheeltä.
Haluan korostaa sitä, koska ulkoa voi näyttää hyvältä,
mutta Herra tietää, mitä sisällä tapahtuu.
Herra tietää kaiken vihan, pelon ja ahdistuksen.
Sellaista minulla oli.
Kun olin ahtanut 28 vuotta vihaa, turhautumista, pelkoa
ja itseinhoa sen päälle, mitä olin tuonut avioliittoon,
riitelimme ja tappelimme paljon, ja päätin,
että jos Gary olisi parempi aviomies tai jos seurakuntamme olisi isompi,
sillä olimme tehneet pioneeri- työtä seurakunnissa 28 vuotta.
Katsoin ulkoisia asioita:
"Jos minulla olisi tämä, olisin onnellinen."
Hait samaa kuin läski-Kathi ruoasta.
Olin pysynyt laihana. Se oli taistelun takana.
Se oli ollut jopa vahingollista ruumiilleni.
Yhtäkkiä Jumala alkoi tehdä työtä minussa.
Aloin nähdä, että oli kyse sisimmästäni.
Minun täytyi kohdata totuus siitä, mitä sisälläni oli.
Siinä ei ollut kyse hyvistä teoista tai hyvänä vaimona olemisesta,
vaan mustasukkaisuudesta, vihasta ja katkeruudesta.
Tuo viha oli kauhistuttavaa.
Miten aloit vapautua siitä?
Jumala alkoi puhua totuutta sisälläni.
Aloin hiljentyä tarpeeksi.
Elämme sellaisessa oravan- pyörässä, ettemme osaa kuunnella,
mitä sisällämme tapahtuu ja mihin uskomme.
Herra alkoi tuoda totuutta valheiden keskelle.
Huomasin sitten, että sisälläni oli sota:
siellä oli kaksi ihmistä, joista toinen oli hyvin vihainen.
Kun tuskaani kosketettiin, vihainen ja katkera ihminen tuli esiin.
En pitänyt hänestä lainkaan, eikä Garykään. Se oli vaikeaa.
Muistan Garyn kerran sanoneen: "Yrittäisit ajatella myönteisemmin."
Sanoin: "Et ymmärrä, millaista se on,
kun sisällä taistelee kaksi ihmistä."
Nuo sanat saivat minut tajuamaan,
että kristityllä voi olla särkynyt sydän.
Hän voi olla niin sanotusti jakautunut:
toinen puoli pitää kivun, ja toinen yrittää olla hyvä kristitty.
Sanoin Garylle: "En välitä siitä, mitä ajattelet tästä.
Enkä siitä, onko meillä iso seura- kunta, täydellinen talo ja lapset.
Aion hakea apua."
Silloin aloin pyytää Herralta tähän apua,
ja ilmaantui mies, joka teki parantavaa palvelutyötä.
Hän puhui meille muureista ja osista.
Tuona hoitojaksona hiljennyin, ja koska olen visuaalinen,
Herra näytti visuaalisesti, mitä sisälläni tapahtui.
Aloin nähdä, että siellä oli iso muuri.
Mies sanoi: "Kysy Herralta, mikä muurin nimi on."
Jatketaan kohta tästä.
Kathi ei saanut vain tietää muurista ja saanut eheytetyn sydämen,
hänet myös varustettiin yliluonnol- lisesti eheyttämään sinun sydämesi.
Palaamme katkon jälkeen.
Palaamme tuota pikaa Yliluonnollista! -ohjelmaan.
Jumalan tarkoitus alusta asti oli kaikkien kansojen tuleminen yhdeksi
Messias Jeesuksessa
ja rikkoa juutalaista ja pakanaa erottava muuri.
Kun juutalainen hengellinen DNA yhdistyy uuden liiton DNA:han,
tulee, mitä Paavali kutsuu "elämäksi kuolleista".
Siksi Sid Rothin internetsivusto on täynnä
ajan hermolla olevia artikkeleita ja opetusta uudesta ihmisestä.
Käy sidroth.org:issa tänään.
Palaamme nyt Yliluonnollista! -ohjelmaan.
Hei, Sid Roth täällä Kathi Oatesin kanssa.
Hän oli ollut 28 vuotta pastorin vaimo:
kasvoilla tekohymy, ja kaikki oli muka hyvin,
mutta hänellä oli särkynyt sydän, eikä hän tiennyt, mitä tehdä.
Joten hän haki apua ja sanoi miehelleen:
"En tiedä sinusta, Gary, mutta aion hakea apua. En kestä tätä."
Joku rukoili puolestasi, ja näit muurin.
Kyllä. Kysyin Herralta, mikä muurin nimi oli,
koska joskus emme tiedä asioita itsestämme,
ja Jumala tietää kaiken totuuden meistä.
Kuulin sanan "pelko" ja pyysin: "Herra, murra se muuri."
Näin mielessäni ison metallipallon romuttavan tuon muurin.
Näin sen takana pienen osan siitä, mitä olin.
Itse asiassa se oli iso osa.
Kysyin Herralta: "Kuka tuo on?"
Kuulin: "Läski-Kathi."
Sitä osaa itsessäni olin halveksinut.
Sen olin hylännyt, ja se piti kiinni tuskasta.
Kun näin sen, sanoin: "Herra, hän näyttää niin surulliselta."
Näin sen pienen lihavan tytön itkevän.
Mies, joka rukoili kanssani, sanoi:
"Oletko valmis hyväksymään tuon osan itsessäsi?"
Sanoin: "Ehdottomasti en. Vihaan sitä itsessäni."
On monia, jotka tuntevat näin sitä osaansa kohtaan,
joka säilyttää häpeää, pelkoa ja ahdistusta.
He eivät halua olla tekemisissä sen kanssa.
Hän sanoi: "Haluatko, että Jeesus auttaa sitä osaa sinussa?"
Vastasin: "Kyllä."
Mielessäni näin, kuinka Herra laittoi kätensä sen osan ympärille,
jota olin vihannut ja halveksinut kauan.
Mies sanoi: "Mitä hänelle tapahtuu nyt?"
Sanoin: "Hän näyttää onnellisemmalta."
Kun katsoin sitä "videota" mielessäni, aloin ymmärtää,
että hän on osa minua, ja kun jätin hänet taakseni,
jätin paljon itsestäni. -Olit hylännyt osan itseäsi.
Kyllä. Hän oli niin hylätty. Häntä ei rakastettu kotona.
Hänen isänsä ei välittänyt hänestä. Kotona huudettiin koko ajan.
Koulussa häntä kiusattiin.
Päätin, että koska kukaan ei pitänyt hänestä, miksi minun pitäisi.
Työnsin kaiken tuskan siihen osaan sydämestäni, ja se särkyi.
Minulle tuli myöhemmin keskittymishäiriö.
En pystynyt keskittymään, ja arvosanani laskivat.
Pystyn sanomaan lähes päivälleen, milloin se tapahtui,
koska minulla on todistukset lukiosta.
Arvosanat laskivat keskiverroiksi, ja olin ollut huippuoppilas.
Herra antoi myötätuntoa sitä osaani kohtaan.
Tunsin Herran sydämen rakastavan häntä.
Katsoin häntä Herran rakastamana ja ajattelin:
"Haluan hänen palaavan. Haluan palata eheäksi."
Siitä pelastus tarkoittaa: eheyty- mistä, pelastumista, vapautumista.
Puhuit Jesajasta ja siitä, että osasyy Messiaan tuloon
oli särkyneiden sydämien parantaminen.
Hän tuli sitomaan särjettyjä sydämiä ja vapauttamaan vangitut.
Luukkaan 4. luvussa Jeesus ilmoittaa tämän tehtävänään.
Kirkko ei ole toteuttanut tätä tehtävää.
Mitä tapahtui keskittymishäiriöllesi?
Se väistyi, kun pyysin sen osani takaisin.
Kerroit, että persoonal- lisuutesi muuttui. Miten?
Olin vihainen, hermostuneempi, kiivaampi ja hyvin pelokas.
Murehdin paljon ja olin ahdistunut.
Hallitsevinta oli kuitenkin pinnan alla kuohuva viha.
En päässyt eroon siitä.
Kun aloin vapautua traumasta, vihasta ja tuskasta,
se osani yhdistyi minuun. Se oli todellinen kokemus:
kuin kaksi palapelin palaa olisi yhdistetty.
Tunsin yhteenkuuluvaisuutta.
Olen kuullut henkilöstä, joka ei pystynyt soittamaan pianoa,
ennen kuin hänen sydämensä eheytyi.
Voi olla vajaa.
Niin. Tehtyäni tätä hengellistä palvelutyötä vuosien ajan
en näe, miten voimme vajaina elää Herran tarkoittaman elämän,
koska se elämä sisältää kaiken, mitä olemme.
Kaiken, miksi Herra on meidät luonut.
Rukoilin vasta naisen puolesta kokouksessa ja huomasin,
että hän oli hylännyt taiteellisen osan,
joka rakasti taidetta ja musiikkia ja maalasi.
Hän oli hylännyt sen osan täysin jostain syystä.
Näin kuinka Herra alkoi palauttaa sitä hänelle.
On uskomatonta, kuinka paljon itsestämme menetämme.
Pidät ympäri maailmaa kokouksia, joissa rukoilet.
Rakastin kirjaasi "Avaa sydämeni, Herra",
koska siinä on cd, jossa todella rukoilet Jumalan voitelun alla.
Seuraavassa osiossa haluan sinun rukoilevan ihmisten puolesta.
On pakko sanoa, että se tuntuu liian yksinkertaiselta:
se, miten kuvaat asian kirjassasi.
Mielestäni Herra on yksinkertainen
niin kauan kun seuraamme Hänen yksinkertaisia ohjeitaan.
Jotkut ovat menneet rikki moniin osiin.
Osalla ihmisistä on todella hajonnut elämä.
Sitä sana rikkinäinen tarkoittaa hepreaksi.
Jesaja 61. luvussa se tarkoittaa rikkinäiseksi, särjetyksi tulemista.
Ei enää rikkinäisyyttä ja särkyneisyyttä.
Palaamme katkon jälkeen, ja Kathi rukoilee puolestasi.
Palaamme tuota pikaa Yliluonnollista! -ohjelmaan.
Sid Roth on löytänyt maailman- laajuisen herätyksen avaimen.
Nyt on Jumalan aika tavoittaa juutalaiset rakkaudellaan.
Jeesus Messias on repinyt juuta- laiset ja pakanat erottavan muurin.
Yhdessä nämä muodostavat uuden ihmisen maailman tavoittamiseksi.
Jumala tavoittaa juutalaiset ihmeiden ja merkkien kautta.
Siksi sivustomme sidroth.org on täynnä työkaluja varustamaan sinut
kulkemaan ihmeissä ja merkeissä, ymmärtämään Israelia
ja seurakunnan juutalaisia juuria.
Käy sidroth.org:issa tänään.
Palaamme nyt Yliluonnollista! -ohjelmaan.
Hei, olen Kathi Oatesin kanssa.
Meille on selvinnyt, että on ihmisiä, joilla on särkynyt sydän.
Itse asiassa valtaosalla meistä on särkynyt sydän,
koska olemme rikkinäisessä maail- massa, jossa on rikkinäisiä ihmisiä,
ja Paholainen yrittää täällä varastaa, tappaa ja tuhota,
joten onko se ihmekään?
Mutta Jumala haluaa korjata rikkoutuneen.
Niin Hän on tehnyt Kathi Oatesin kohdalla.
Kerroit pitäväsi seminaareja ympäri maailmaa.
Kävin itse asiassa yhdessä ja hämmästyin.
Kerro yhdestä seminaarista, siitä mitä rukoilit
ja yhdestä henkilöstä, jonka elämä muuttui.
Voisin kertoa monesta, mutta mieleen tulee viimeisin,
mistä onkin aina hyvä kertoa.
Rukoilimme ja pyysimme Herraa nostamaan esiin traumat
ja vapauttamaan niistä, samoin vihasta.
Kun Herra alkoi ottaa vihaa ja traumoja pois,
joskus tunnereaktiot ovat äänekkäitä, joskus on hiljaista.
Se riippuu Jumalasta.
Tässä tapauksessa oli hyvin hiljaista.
Nainen oli auditoriossa.
Hän oli käyttänyt masennuslääkettä 15 vuotta.
Hän oli yrittänyt lopettaa käytön monta kertaa onnistumatta.
Jumala poisti hetkessä masennuksen, vihan ja trauman hänen hengestään.
Näin hänet kolme kuukautta myöhemmin.
Hän ei ollut käyttänyt lääkettä ja voi hyvin.
Hän sanoi sen muuttaneen hänen elämänsä.
Kuulen tällaisia tarinoita koko ajan.
Kyse ei ole vain meidän ikäisistä tai vanhemmista.
Kokouksessa, jossa kävin kanssasi, oli vain teini-ikäisiä.
Aivan. Teini-ikäisiä.
Kerron teinistä, jonka puolesta rukoilin Sveitsissä.
Tyttö tuotiin luokseni. Hänet oli raiskattu kaksi päivää aikaisemmin.
Hän oli poissa tolaltaan ja tärisi.
Kun rukoilimme ja aloimme vapauttaa traumasta,
se oli niin tuore, että hän huusi sen ulos.
Hän vapautti kaiken sen energian, pelon ja kärsimyksen.
Kuten sanoimme aikaisemmin,
yli 87 % sairauksista johtuu myrkyllisistä padotuista tunteista.
On hyvä päästä eroon niistä.
Moni nainen on raiskattu tai kokenut insestin,
eikä ole koskaan pystynyt vapautumaan siitä.
Se on ollut salaisuus suljettuna heidän sisällään, ja se leviää...
En halua mennä fyysisiin seuraamuksiin nyt,
mutta tämä tyttö vapautui siitä kaksi päivää raiskauksen jälkeen,
ja hän poistui sieltä Jumalan rauha ja kirkkaus yllään.
On katsojia, jotka sanovat: "Minäkin haluan sydämeni eheytyvän.
Haluan eroon myrkyllisistä tunteista."
Voitko rukoilla heidän puolestaan? -Mielelläni.
Monet teistä samaistuvat kertomaani.
Monia teistä on salaa kohdeltu huonosti,
mistä ette uskalla kertoa kenellekään.
Moni teistä tietää, millaista se on. Samastuitte todistukseeni.
Tiedätte millaista on olla rikki, pahoinpidelty ja haukuttu.
Ymmärsitte kaiken, mitä sanoin: kuin se olisi oma todistuksenne.
Pyydetään Herralta nyt, missä oletkin ja mitä teetkin.
Lopeta, mitä teet, ja kuuntele.
Herra haluaa vapauttaa traumasta. Pyydetään Häntä tekemään se nyt.
Pyhä Henki, pyydämme, että tulet.
Isä, tuolla on monia ihmisiä, joista välität ja joita rakastat.
Olet hyvin läsnä heidän luonaan.
Herra, pyydämme, että otat trauman ja tuskan pois heidän sydämistään.
Vapauta vihasta, turhautumisesta ja pelosta,
jota he ovat säilöneet vuosien ajan.
Ota se heistä pois. Tee yhtäkkinen ihme juuri nyt.
Herra, jos joku heistä tuntee, että heidän sisällään on pieni osa,
pikkutyttö tai pikkupoika, jonka he tuntevat
ja joka on ollut siellä vuosia.
Osa, jonka he ovat torjuneet ja jota he eivät ole rakastaneet.
Herra, ala sinä hoitaa sitä pientä osaa. Tee itsesi tunnetuksi sille.
Laita kätesi sen ympärille.
Tule ja hoida sitä Jeesuksen nimessä.
Moni näkee hyviä ja viattomia osiaan, jotka on hylännyt,
koska on kokenut hirveitä.
Nämä viattomat osat tulee palauttaa sinuun.
Ole Herran edessä. Vietä niin hetki ja tutki itseäsi.
Sano sille osalle: "Anteeksi, että jätin sinut
säilömään kaiken sen tuskan, häpeän, pelon ja vihan.
Jos palaat osakseni, lupaan Herran avulla pitää sinusta huolta
ja asettaa sinulle hyvät rajat. Olet tärkeä. Rakastan sinua.
Olet osa minua."
Moni teistä varmaan haluaa syleillä sitä osaa itsessään.
Laita kätesi sen ympärille hengellisessä maailmassa
ja vedä se osa itseesi.
Jos koet Herran läsnäolon ja äs- keinen tuntuu vaikealta, pelkäät,
sano: "Herra, auta minua tulemaan eheäksi,
jollainen minun tulee olla ja haluan olla."
Herra, pyydämme, että otat nämä pienet osat,
joista välität ja joiden puolesta kuolit
ja joiden tuskan otit ristille. Vedä ne takaisin ihmisiin.
Anna heidän kokea eheyttä ja tuntea sinut niissä pimeissä paikoissa,
jotka vain sinä, Herra, näet.
Anna heidän tuntea, että olet jopa niissä.
Anna terveyttä, eheyttä ja parantumista.
Pyydän, Isä, että vapautat parantumisen voitelun,
joka on heillä jopa heidän nukku- essaan ja kun he ajavat autoa.
Kohtaa heidät parantamis- prosessissa jopa silloin.
Anna tämän olla heille parantumisprosessisi alku
ja anna tieto siitä, että Jeesus maksoi tämän kaiken.
Buddha ei tehnyt sitä, eikä Muhammed,
eikä minkään muun suuren uskonnon johtaja mennyt ristille,
jotta vapautuisit tuskastasi. Vain Jeesus teki sen.
Hän on ainoa, joka otti tuskamme ja surumme.
Anna hänen olla se ainoa. Herra, vapauta läsnäolosi
ja tietoisuus sinusta näihin pimeisiin paikkoihin
tuomaan parantumista, valoa ja totuutta Jeesuksen nimessä.
Kathi, tuon rukouksen rauha,
moni teistä kokee sen nyt.
Osa kokee ensimmäistä kertaa sellaista rauhaa.
Haluaisitko kulkea sellaisessa koko ajan?
Siitä on kyse. Se ei ole uskontoa tai perinnettä.
Se on läheisyyttä Jumalan kanssa juutalaisen Messiaan,
Jeesuksen kautta.
Pyydä Jumalalta anteeksi tekemiäsi virheitä.
Pyydä Häntä pesemään ne pois
Jeesuksen kuoleman ja ylösnousemuksen takia.
Pyydä Jeesusta elämään sisälläsi ja tulemaan Herraksesi.
Tule onnelliseksi. Näe Hänen syleilevän ja rakastavan sinua nyt
- juuri nyt.
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Suomennos: Marja Kuipers